નવગુજરાત સમય, મહેસાણા સરદાર પટેલે માર્ગ બતાવ્યો હતો, ગુલામીના સ્મારકોને કેવી રીતે હટાવાય અને રાષ્ટ્રીય સ્વાભિમાનની કેવી રીતે સ્થાપના થાય, એમણે કાયદાથી જ, સરકારી આદેશથી જ સોમનાથનું ભવ્ય મંદિર બનાવ્યું અને અમને વિશ્વાસ છે, જો તેઓ વધુ ૧૦ વર્ષ જીવ્યા હોત તો અમારે આંદોલન ન કરવું પડ્યું હોત, માત્ર અયોધ્યા નહીં, મથુરા અને કાશી માટે પણ કાયદો બન્યો હોત અને દેશનાં લાખો મંદિર જે મસ્જિદ બની ગયાં હતાં તે તમામ મુક્ત હોત અને ગુલામીનાં જેટલાં પણ ટીકાં ભારત માતા પર લાગ્યાં છે તે તમામ સાફ થઈ ગયાં હોત તેમ વિશ્વ હિન્દુ પરિષદના સંયુક્ત મહામંત્રી ડૉ. સુરેન્દ્ર જૈને મહેસાણામાં યોજાયેલી ધર્મસભામાં કહ્યું હતું.